Anger weurd veur “sukkel” | Helga Keulen
Al ins naogedach wieväöl weurd veer gebroeke veur ‘ne sukkel? ’t Gekke mèt al die weurd is dat ze toch alleneij net neet ’t zelfde zin umtot ze ’n moment, sfeer of soort miensj aangaeve. Dèks geuf ‘t ’n geveul aan.
Pak ’t woord Sömp of Deus, hiejmèt geuf se eigelijk aan dat dae miensj neet sjlum is. En ‘ne Koekwaus is daobiej ouch neet leuk. Mèt ‘ne Bleudhainie kèn se ouch nog um lache. Ènne dae óngehoebeld sjtóm dinger zaet is ‘ne Loemeleboer of ‘n Óngetappetseeert kelderlaok.
En um de vocabulair nog get oet te breije:
Dörpsgek, Sumpele heino, Häör, Döppesjurger, Zökkezuimer, Houve gare, Wieksnaas, Klotskop, Häörepeard, Kuke, Flabbes, Mafkaetel, Hutje moos, Depp, Hornoks, Votlaok, Draodaezel, Badmötsj, Kwiebes, Gewieksde, Knöppel, Soppegreun, Zaodruip, Druège, Sjpuit èllef, Oen, Oelewapper, Ouwkut, Hauve haan, Wiekse wielie, Uulskuke, Tute bölles, Klotskop, Sjtóm örgel, Sjaasj, Waus, Kuke, Kauf, Kaufmozes, Sopbroor, Knoetsjpoekel, Aezel, Aerpel, Bruèdje, Kemièl, Pannekook, Droef, Hampeleman, Klophout, Toepes, Kumpke, Ödder, Zoutzak, Sjöppesjteel, Klojo, Ermen haus, Doe aij, Hoenes, Boebelaer, Sjaele wiekser.
Naeve tot ‘r allich nog miè weurd besjtónd, gebroeke v’r ouch oetdrökkinge:
Dae haet de kop los;
Sjtómmer es ’t echesjte van e verke of es ’t paerd van Christus;
Dea is in de boane erwte aan ’t plökke;
Dao mósse de oorlog mit winne, dan sjlik se van sjrik ‘ne kogel door;
Dae is mèt de gebaorte al veur de deur oet de drek getrókke.
En es lètste de bekènde oetdrökking veur eine van ’t duo Oetgesjlaope: Vot mèt oare.
Laes editie 2-13 van #de Hulsberger